पाएं अपने शहर की ताज़ा ख़बरें और फ्री ई-पेपरडाउनलोड करें
पंचायत चुनाव के नतीजे सामने के आने के बाद एक ओर जहां विजेता प्रत्याशियों के समर्थक कोविड-19 नियमो का उल्लंघन कर विजय जुलूस निकाल रहे हैं वहीं, कई जिलों में हिंसक झड़प भी हो रही हैं। ऐसे ही मामले मुजफ्फरनगर और बाराबंकी में सामने आए हैं।
बाराबंकी जिले में थाना जहांगीराबाद इलाके के बेरिया में चुनावी हार जीत के बाद दो पक्षों में झगड़ा हो गया। पहले तो लाठी डंडे चले उसके बाद घरों की छतों पर जाकर एक दूसरे के घरों पर हथगोले फेंके जाने लगे। झगड़े का कारण वर्चस्व की लड़ाई बताया जा रहा है। हालांकि, पुलिस ने बलपूर्वक मामला शांत करा दिया है। किसी के खिलाफ एफआईआर दर्ज नहीं की गई है। झगड़े में घायल हुए वसीम ने बताया कि चुनावी तकरार में हो रही लड़ाई को शांत कराने गए थे। लेकिन दूसरे पक्ष ने हमला बोल दिया। गम्भीर रूप से घायल वसीम को इलाज के लिए जिला अस्पताल भेजा गया है।
विजय जुलूस के दौरान पुलिसकर्मियों को दौड़ाकर पीटा
वहीं, मुजफ्फरनगर में विजय जुलूस के दौरान कुछ लोगों ने पुलिसकर्मियों को दौड़ाकर पीटा और पत्थर भी बरसाए। बताया जा रहा है कि ये वीडियो एक दिन पहले का है जब बुढ़ाना कोतवाली क्षेत्र की ग्राम पंचायत मंदवाडा से प्रधान प्रत्याशी फैज मौहम्मद जीत के बाद अपने समर्थको के साथ गांव में जुलूस निकाल रहे थे। जिसे रोकने के लिए पहुंची पुलिस पर फैज के समर्थको ने हमला बोल दिया। इसमे एक दरोगा और सिपाही को भी चोटें आईं। पुलिस ने इस मामले में प्रत्याशी फैज मोहम्मद सहित 31 नामजद और 40 अज्ञात लोगो के खिलाफ मुकदमा दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn